Identifica la temàtica clau del text següent.
En Remment Lucas "Rem" Koolhaas (nascut el  17 de novembre de 1944) és un arquitecte neerlandès, teòric de l'arquitectura, urbanista i professor d'arquitectura i disseny urbà a l'escola de disseny de la Universitat Harvard. Les seves obres abandonen el compromís prescriptiu del Moviment Modern, anunciant la impossibilitat de generar nous inicis en el dia a dia i practica una arquitectura que cristal·litza la realitat socio-política del moment. En Remment Lucas Koolhaas va néixer a Rotterdam i va viure durant quatre anys de la seva adolescència a Indonèsia. Acabats els seus estudis escolars, fill d'un escriptor i net d'un arquitecte, absorbeix les dues professions per a desenvolupar-les al llarg de la seva vida. Es va dedicar inicialment al periodisme, treballant en una rotativa de La Haia. Posteriorment, va estudiar arquitectura a  l'Architectural Association de Londres. Un cop retorna als Països Baixos, en Koolhaas estableix el 1975 el seu despatx d'arquitectura juntament amb tres socis -entre ells, la Madelon Vriesendorp, la seva esposa-, al qual va anomenar Office for Metropolitan Architecture (OMA). Recentment, l'OMA va segregar part de les seves tasques a una segona oficina, l'AMO. Koolhaas és un arquitecte que projecta edificis de clara consistència física, en els que la massa obté un caràcter predominant, és també un teòric de l'arquitectura i ha publicat diversos llibres. Entre els més importants hi ha "S, M, L, XL", "Mutacions", "Content" i "Delirious New York: A Retroactive Manifesto for Manhattan". Una altra de les facetes d'en Koolhaas i possiblement, la més important, és la seva tasca com a urbanista. Predomina la seva especial predilecció per l'ús de la congestió a les seves obres, com per exemple: en els projectes per a Lilla o per a Melun Senart, i el seu gust per les ciutats asiàtiques. El 2000, en Koolhaas va rebre el premi Pritzker, és a dir, el guardó internacional més important d'arquitectura. Ha donat classes en diverses escoles i universitats. Des de l'any 2000 és professor convidat a la Universitat Harvard.
El text tracta sobre arquitectura.